钦定古今图书集成/历象汇编/乾象典/第047卷 > 大角
## 钦定古今图书集成/历象汇编/乾象典/第047卷 > 大角

按《星经》，“大角一星，天栋在摄提中，主帝座”，入亢三度
半，去北辰五十九度也。

按：《史记天官书》：“大角者，天王帝廷。”

〈注〉索隐曰：《援神契》云：“大角为坐候。”宋均云：“坐，帝坐也。”正义曰：大角一星，在两摄提间，人君之象也。

按《汉书·天文志》：“大角者，天王帝坐廷。”

按《博雅》：“大角谓之栋星。”

按：《晋书天文志》：“大角者，天王座也，又为天栋，正经纪
也。”

按：《隋书天文志》同。

按《宋史天文志》：“大角一星，在摄提间，天王坐也，又为
天栋，正经纪也。”

按《观象玩占》，“大角一星，在摄提间，天王之栋梁，亦为
天子之座，一曰天格，一曰天栋，一曰天幢，主正纪纲。”